Εμεινα στην Νικολέττα, στο Ανω Πετάλι, για μία εβδομάδα, ερχόμενη στην Σίφνο για πρώτη φορά.
Η τοποθεσία τών δωματίων της είναι νομίζω ιδανική. Είσαι πολύ κοντά στην Απολλωνία, ενωμένα θα έλεγα, χωρίς να είσαι στο κέντρο της, έχοντας γρήγορη πρόσβαση σε καταστήματα, σούπερ μάρκετ, τράπεζες, νυχτερινή ζωή στο πανέμορφο Στενό, αλλά δεν έχεις θόρυβο και απολαμβάνεις θέα θάλασσα, τα λευκά σπιτάκια του κυκλαδίτικου οικισμού και τις μυρωδάτες τριανταφυλλιές που φροντίζει η Νικολέττα.
Επίσης μπορείς άνετα απ το Ανω Πετάλι να κάνεις τα πιο ωραία μονοπάτια τής Σίφνου.
Η Νικολέττα είναι η πιο ευχάριστη οικοδέσποινα που έχω συναντήσει. Προσπαθεί να προσφέρει το καλύτερο στους επισκέπτες της και αυτό σημαίνει πεντακάθαρα δωμάτια, καθημερινό σέρβις και πολύ ωραίο πρωινό με ευχάριστες εκπλήξεις απο ντόπια προιόντα, πάντα μ'ένα λαμπερό και ζεστό χαμόγελο αλλά με διακριτική παρουσία.
Η εμπειρία μου στο νησί για πρώτη φορά ξεπέρασε τις προσδοκίες μου και αυτό οφείλεται σε μεγάλο ποσοστό στην Νικολέττα η οποία προσφέρει μια θαυμάσια εμπειρία φιλοξενίας χωρίς επιτήδευση.
Σίγουρα θα ξανάρθω.
Λένα